bølgemekanikk
Store norske leksikon,Realfag,Fysikk,Kvantefysikk
Bølgemekanikk betegner en bestemt matematisk beskrivelse av kvantemekanikk hvor bølgenaturen til materie fremheves.
Beskrivelse Betegnelsen bølgemekanikk benyttes i liten grad i moderne fysikk. Når den brukes, er det helst i forbindelse med den del av kvantefysikken som knytter seg til Erwin Schrödingers og Louis Victor de Broglies arbeider, siden disse sterkt fremhevet materiens bølgenatur.Innen bølgemekanikk beskrives et system av en bølgefunksjon Ψ. Denne funksjonen varierer i både rom og tid og må dessuten oppfylle Schrödingerlikningen. Ved universitetsstudier er det vanligvis bølgemekanikk-formuleringen av kvantemekanikk som først presenteres for studenter. Les mer i Store norske leksikon kvantemekanikk bølgefunksjon Schrödingerlikningen